Илия Вълов
Илия Вълов е бивш български футболист, вратар и треньор по футбол. Роден е на 29 декември 1961 г. в Кнежа.

Кариера 
Играл е за отборите на Ботев (Враца) (1981 – 1988, 1999 – 2001/ес.), ЦСКА (1988 – 1990), Локомотив (София) (1990/ес.), ФК Берлин (Германия) (1991/пр.), Аустрия (Виена, Австрия) (1991 – 1992, 8 мача в Макс Бундеслигата), Добруджа (1992 пролет), Кършияка (Измир, Турция) (1992 – 1994), Денизлиспор (1994 – 1995), Алтай (Измир) (1997) сега състезател на Расово. Има 253 мача в „А“ група (180 за Ботев (Враца), 46 за ЦСКА, 15 за Локомотив (Сф) и 12 за Добруджа). С отбора на ЦСКА е шампион на България през 1989 и 1990, носител на Купата на НРБ през 1989, на Купата на Съветската армия през 1989 и 1990 и на Суперкупата през 1989 г. Шампион, носител на Купата и на Суперкупата на Австрия през 1992 г. с отбора на Аустрия (Виена). За ЦСКА е изиграл 14 мача в евротурнирите (6 за КЕШ и 8 за КНК). Полуфиналист за Купата на националните купи през 1989 г. Благодарение на него „армейците“ се класират за полуфинала, след като в реванша с холандския Рода (Керкраде). Вълов отчайва нападателите на домакините с невероятните си намеси. Той спасява две дузпи при изпълнението на 11-метровите удари и праща ЦСКА на полуфинал срещу Барселона. В него спасява дузпа, изпълнена от Гари Линекер. Има 34 мача за „А“ националния отбор. Участва на СП-1986 в Мексико, но не влиза в игра. Бивш старши треньор на Ботев (Враца), треньор на вратарите на Черно море и на ЦСКА (2006). Вълов е тренирал и вратарите в „Литекс“. Баща на бившия защитник на ЦСКА София и националния отбор Валентин Илиев. През лятото на 2015 г. е назначен като ипълнителен директор на Ботев (Враца).

Източници 

Български футболисти
Футболисти на ПФК ЦСКА (София)
Футболисти на Локомотив (София)
Футболисти на Ботев (Враца)
Футболисти на Добруджа (Добрич)
Български треньори по футбол
Български футболисти в Турция
Български футболисти в Австрия
Български футболисти в Германия
Родени в Кнежа